
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2922 

19 Νοεμβρίου 2013 


ΑΠΟΦΑΣΕΙ Σ 

Αριθμ. ΠΟΑ 1247 

Διαδικασίες λειτουργίας της διαδικτυακής εφαρμογής 
ενημέρωσης της εκκαθάρισης του Φόρου Ακίνητης 
Περιουσίας (Φ.Α.Π.) φυσικών προσώπων έτους 2011, 
εκτύπωση των εκκαθαριστικών σημειωμάτων - δη¬ 
λώσεων και ημερομηνία ανάρτησης των σημειωμά¬ 
των αυτών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 34 του ν. 3842/2010 (Φ.Ε.Κ. 
58Α') και ειδικότερα την παράγραφο 4 του ιδίου άρθρου, 
με την οποία εξουσιοδοτείται ο Υπουργός Οικονομικών 
να καθορίζει τα ειδικότερα θέματα για τη διαδικασία και 
τη λειτουργία της ειδικής διαδικτυακής εφαρμογής, την 
ημερομηνία ανάρτησης αυτής και κάθε άλλη αναγκαία 
λεπτομέρεια. 

2. Την αριθμ. 07927/2012 ΕΞ (ΦΕΚ 2574 Β') απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στον Υφυπουργό Οικονομικών 
Γεώργιο Μαυραγάνη». 

3. Το γεγονός ότι με την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Αρθρο 1 

Δήλωση Φόρου Ακίνητης Περιουσίας 

1. Η δήλωση Φ.Α.Π. φυσικών προσώπων συντίθεται 
ψηφιακά από το Υπουργείο Οικονομικών, με βάση τις 
υποβληθείσες δηλώσεις στοιχείων ακινήτων (Ε9). Ο 
υπόχρεος λαμβάνει γνώση της τελικής διαμόρφωσης 
του περιεχομένου της δήλωσης και των βεβαιωθέντων 
ποσών Φ.Α.Π. φυσικών προσώπων με την έκδοση του 
εκκαθαριστικού σημειώματος - δήλωσης ΦΑΠ του οι¬ 
κείου έτους. 

2. Αν δεν προκύπτει φόρος για καταβολή, ο υπόχρεος 
λαμβάνει γνώση της περιουσιακής του κατάστασης και 
της φορολογητέας αξίας της ακίνητης περιουσίας του 
αποκλειστικά με τη χρήση ηλεκτρονικής μεθόδου επι¬ 
κοινωνίας, μέσω του διαδικτύου, στο διαδικτυακό τόπο 
της Γ ενικής Γ ραμματείας Πληροφοριακών Συστημάτων 


(Γ.Γ.Π.Σ.) νννννν.ρείε.ρη στον οποίο αναρτώνται τα εκκα¬ 
θαριστικά σημειώματα - δηλώσεις του οικείου έτους. 
Τα εκκαθαριστικά σημειώματα της περίπτωσης αυτής 
επέχουν θέση δήλωσης Φ.Α.Π. και εκτυπώνονται απο¬ 
κλειστικά από τον υπόχρεο. Ο γονέας ανήλικου τέκνου 
υποχρεούται να ελέγξει το εκκαθαριστικό σημείωμα - 
δήλωση Φ.Α.Π. του ανηλίκου τέκνου του οικείου έτους. 
Για φυσικά πρόσωπα, τα οποία κατά την ημερομηνία 
έναρξης λειτουργίας της εφαρμογής αυτής έχουν απο- 
βιώσει, χορηγείται από την αρμόδια Δ.Ο.Υ., μετά από 
αίτηση οποιουδήποτε κληρονόμου, βεβαίωση με τα 
στοιχεία της περιουσιακής τους κατάστασης. 

Αρθρο 2 

Διαδικασία εισόδου στην εφαρμογή 

1. Πρόσβαση στην εφαρμογή έχει κάθε φυσικό πρόσω¬ 
πο, το οποίο και απαιτείται να είναι ενεργός χρήστης 
των υπηρεσιών του ΤαχίεποΙ. 

2. Η σύζυγος, η οποία δεν είναι ενεργή χρήστης των 
υπηρεσιών του ΤαχίεποΙ, διαρκούντος του έγγαμου βίου 
ελέγχει το εκκαθαριστικό σημείωμα Φ.Α.Π. του οικείου 
έτους, με τη χρήση των κωδικών πρόσβασης του συζύ¬ 
γου της. Από την ημερομηνία ενεργοποίησης ονόματος 
χρήστη και κωδικού πρόσβασης από τη σύζυγο δεν είναι 
πλέον δυνατή η πρόσβαση στην εφαρμογή με τη χρήση 
των κωδικών του συζύγου. Από την ημερομηνία κατα- 
χώρησης της διακοπής ή της διάστασης της έγγαμης 
σχέσης στο υποσύστημα Ταχίε - Μητρώο, διακόπτεται 
η δυνατότητα χρήσης του ονόματος χρήστη και του 
κωδικού πρόσβασης του πρώην ή σε διάσταση συζύγου. 

Αρθρο 3 

Διαδικασία διόρθωσης των δηλώσεων - 
εκκαθαριστικών σημειωμάτων - δηλώσεων Φ.Α.Π. 
της παραγράφου 2 του άρθρου 1 

Σε περίπτωση διαφωνίας του υποχρέου, για τον οποίο 
δεν προκύπτει φόρος για καταβολή, με τα στοιχεία 
των ακινήτων ή την προσδιορισμένη φορολογητέα αξία 
αυτών, όπως αναγράφονται στο εκκαθαριστικό σημείω¬ 
μα - δήλωση Φ.Α.Π., παρέχεται η δυνατότητα διόρθωσης, 
σύμφωνα με τα οριζόμενα στις ΠΟΑ 1225/2012 (Φ.Ε.Κ. 
3573 Β'), 1188/2013 (Φ.Ε.Κ. 1919 Β') και 1234/2013 (Φ.Ε.Κ. 
2600 Β') αποφάσεις του Υπουργού Οικονομικών. 

Άρθρο 4 

Ανάρτηση λοιπών εκκαθαριστικών 
σημειωμάτων - δηλώσεων Φ.Α.Π. 

Στην διαδικτυακή εφαρμογή του άρθρου 1 αναρτώ- 
νται και: 

α) τα ήδη εκδοθέντα εκκαθαριστικά σημειώματα Φ.Α.Π. 
φυσικών προσώπων, για τα οποία έχει προκύψει φόρος 
για καταβολή, 

β) το τελευταίο εκκαθαριστικό σημείωμα - δήλωση 
Φ.Α.Π. φυσικού προσώπου, το οποίο προέκυψε μετά την 
υποβολή τροποποιητικής - ανακλητικής δήλωσης Φ.Α.Π.. 

Ο υπόχρεος δύναται να αναζητήσει και να εκτυπώσει 
το εκκαθαριστικό σημείωμα του Φ.Α.Π., ακολουθώντας 
τη διαδικασία εισόδου στην εφαρμογή που ορίζεται 
στο άρθρο 2. 

Αρθρο 5 
Λοιπά θέματα 

1. Το εκκαθαριστικό σημείωμα - δήλωση Φ.Α.Π. φυσικού 
προσώπου, που χορηγείται με τη χρήση ηλεκτρονικής 
μεθόδου επικοινωνίας μέσω της διαδικτυακής εφαρμο¬ 
γής, αποτελεί διοικητικό έγγραφο και είναι έγκυρο για 
κάθε χρήση από τον υπόχρεο, πλην των περιπτώσεων 
που προβλέπονται στο άρθρο 48 του ν. 3842/2010. 

2. Ο υπόχρεος μπορεί να υποβάλει, όπου αυτό απαι¬ 
τείται, μη επικυρωμένα αντίγραφα ή φωτοαντίγρα¬ 
φα των εκκαθαριστικών σημειωμάτων Φ.Α.Π. φυσικών 
προσώπων, που εκτυπώθηκαν από τη διαδικτυακή αυτή 
εφαρμογή, εφόσον αυτά συνοδεύονται από υπεύθυνη 
δήλωση του άρθρου 8 του ν. 1599/1986, με την οποία θα 
βεβαιώνεται η πιστότητα - ακρίβεια των αναφερομένων 
σ’ αυτή στοιχείων. 


3. Τα ηλεκτρονικά χορηγούμενα εκκαθαριστικά σημει¬ 
ώματα - δηλώσεις Φ.Α.Π. φυσικών προσώπων φέρουν 
μηχανική αποτύπωση της σφραγίδας του Υπουργείου 
Οικονομικών και μηχανική αποτύπωση της υπογραφής 
του Γενικού Γραμματέα Δημοσίων Εσόδων ή υπαλλήλου 
της Υπηρεσίας αυτής, προς τον οποίο παρέχεται η σχε¬ 
τική εξουσιοδότηση με απόφαση του Γ ενικού Γ ραμματέα 
Δημοσίων Εσόδων. 

4. Ο φορολογούμενος υποχρεούται να υποβάλει τρο- 
ποποιητική δήλωση στοιχείων ακινήτων με ηλεκτρονικό 
τρόπο για την αποκατάσταση των ελλείψεων της δή¬ 
λωσής του στις περιπτώσεις που, λόγω έλλειψης στοι¬ 
χείων, δεν έχει εκκαθαριστεί το σύνολο της ακίνητης 
περιουσίας του και ενημερώνεται γί αυτό εγγράφως 
μέσω του εκκαθαριστικού σημειώματος Φ.Α.Π. 

Αρθρο 6 

Ημερομηνία έναρξης λειτουργίας 
της εφαρμογής έτους 2011 

Ως ημερομηνία ανάρτησης των εκκαθαριστικών ση¬ 
μειωμάτων Φ.Α.Π. της παραγράφου 2 του άρθρου 1 της 
παρούσης για το έτος 2011 ορίζεται η 8η Νοεμβρίου 2013. 

Αρθρο 7 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 

